Σταύρος Τορνές

Ο Σταύρος Τορνές ήταν Έλληνας σκηνοθέτης του κινηματογράφου.

Βιογραφία
Ο Σταύρος Τορνές γεννήθηκε το 1932 στην Αθήνα. Σπούδασε στη σχολή Ιωαννίδη το 1957 και εργάστηκε ως βοηθός σκηνοθέτη αλλά και ως ηθοποιός σε ταινίες των δεκαετιών του '50 και του '60.

Το 1967 σκηνοθέτησε την πρώτη του μικρού μήκους ταινία "Θηραϊκός όρθρος" μαζί με τον Κώστα Σφήκα.

Την περίοδο της δικτατορίας πηγαίνει στην Ιταλία όπου συμμετείχε σε ομάδα εξόριστων, αγωνιζόμενος ενάντια στη στρατιωτική χούντα.

Το 1973 επισκέπτεται κρυφά την Ελλάδα και γυρίζει το ντοκιμαντέρ Φοιτητές.

Στην Ιταλία (Ρώμη) εμφανίζεται σε πολλές ταινίες, όπως τις Άνθρωποι εναντίον ανθρώπων (Many wars ago) και Ο Χριστός σταμάτησε στο Έμπολι του Φραντσέσκο Ρόσι, Αλονζανφάν των αδελφών Ταβιάνι. Αξίζει να σημειωθεί ότι στην τηλεταινία Ναυσικά της Ανιές Βαρντά έχει τον πρωταγωνιστικό ρόλο.

Παράλληλα ασχολείται με τη ζωγραφική.

Μετά τη πτώση της δικτατορίας επιστρέφει στην Ελλάδα και γυρίζει την ταινία Μπαλαμός που συμμετέχει στο Φεστιβάλ Κινηματογράφου Θεσσαλονίκης 1982.

Με συν-σεναριογράφο την Charlotte van Gelder, σκηνοθέτησε επίσης και τις ταινίες Καρκαλού, Nτανίλο Τρέλες και Ένας ερωδιός για τη Γερμανία.

Απεβίωσε τον Ιούλιο του 1988 και κηδεύτηκε στο Νεκροταφείο της Καισαριανής. Στην κηδεία του είχε παραστεί ο Μάνος Χατζιδάκις.

 Φιλμογραφία
 Ως σκηνοθέτης 
ΈτοςΤίτλος1963Μυκήναι1964Κυκλάδες1968Θηραϊκός όρθρος1973Φοιτητές (Studenti)  (ντοκιμαντέρ)1976Αντίο Ανατολή1977Κοάττι1979Εξωπραγματικό1982Φανταστικό ρεπορτάζ για ένα θεσσαλικό άλογοΜε τον Νίκο ΚαββαδίαΜπαλαμός1983Πλατεία Ιπποδαμείας1984Καρκαλού1986Ντανίλο Τρέλες: Ο φημισμένος ανδαλουσιανός μουσικός1987Ένας ερωδιός για τη Γερμανία
 Ως ηθοποιός 
ΈτοςΤίτλοςΡόλος1956Το καμπαρέ της νύχτας1959Η λίμνη των στεναγμών1960Το μυστικό του κόκκινου μανδύαΠαντέλιαςΤο μεγάλο κόλπο1961Διαβόλου κάλτσαΣτέγνωσαν τα δάκρυά μαςΟ αλήτης του λιμανιού (aka Το σπίτι της ηδονής)μούτρο, μαχαιροβγάλτης1962Η ωραία της Ρούμελης1963Ουρανός1965Το μπλόκο1968Ανοιχτή επιστολήΚιέριον1970Άνθρωποι εναντίον ανθρώπων  (Uomini contro / Many wars ago)υπασπιστής στρατηγού1971NausicaaMichel1972Υπόθεση Ματέϊ1973Θέλουμε τους κολονέλους1974ΑλονζανφάνΚαρτέσιος1979Ο Χριστός σταμάτησε στο Έμπολι1980Η πόλη των γυναικών1983Η παρεξήγησηΗ αρχαία σκουριά *    *(τηλεοπτική σειρά ΕΡΤ2)1985ΒαριετέΤόποςΤο βλέμμα του Δαίδαλου *       *(τηλεταινία ΕΡΤ)1987Ένας ερωδιός για τη Γερμανία1988Μάγισσες *       *(τηλεταινία ΕΤ1)2006Έρημος και μόνος για να μου φύγει ο πόνος(από αρχειακό υλικό)

 Αφιερώματα 
Το 2001, στο 42ο Φεστιβάλ Κινηματογράφου Θεσσαλονίκης, έγινε αναδρομή στο έργο του Τορνέ με τίτλο Σταύρος Τορνές: Ο μάγος της φυλής. 

 Εξωτερικές πηγές 
Σταύρος Τορνές: 42ο Φεστιβάλ Κινηματογράφου Θεσσαλονίκης / επιμέλεια Ηλίας Κανέλλης, Σταύρος Καπλανίδης · κείμενα Συλλογικό έργο. - Αθήνα : Εκδόσεις Καστανιώτη, 2001.

 Παραπομπές 

Κατηγορία:Έλληνες σκηνοθέτες
Κατηγορία:Έλληνες σεναριογράφοι